Hakenkrojc, (we szrajbōnku dewanagari स्वस्तिक co idzie transliterować jako "svastika") to je we ksztołcie krziża kery mo "połomane" ramiōna ô ece 90°. Sanskrycke miano ôznaczo "przinoszōncy szczyńście". Hakenkrojc pochodzi wierza ze Indyji, kaj bōł używany jako talizmōn, nale je znōmy we roztumajtych kulturach na cołkim świecie ôd starożytności. Ramiōna hakenkrojca mogōm być złomane na prawo abo lewo strōna. Hekenkrojc ze ramionōma złomanymi prawo je symbolym ruchu słōńca na niebie (tak kej go idzie zoberzeć ze pōłnocnyj pōłkule), a je simbolym mocy słōńca a fojyry. Hakenkrojc ze ramionōma złomanymi we lewo to je znok ćmoka a magije, a je uōn ymblyjmōm bōgini Kali. Simbol hakenkrojca przijōł we państwowyj symbolice III Rajch, kaj hakenkrojc bōł na fanie a we godle (trzimany we szpōnach ôd adlera wiyniec ze liśćōw dōmbu ze hakenkrojcym). Skiż tygo używaniy hakenkrojca we wzorze podanym na nazistowski je zakozane ôd prawa niykerych państwōw, we tym Miymcōw. Terozki hakenkrojc je używany ôd niykerych rodzimowiercōw jako simbol Swaroga a Perōna, je uōn tyż na fanie Kuna Yala a we rodowym wapynie polskigo rodu Boreyko. Thomas Wilson, "The Swastica" (1894): I tajla 242 zajty a II tajla 171 zajtōw (uoba tōmy we formacie PDF a we angelskij godce)